กระทรวงสาธารณสุข  เตรียมความพร้อมให้บริการแก่ประชาชนที่เดินทางในช่วงเทศกาลสงกรานต์
กระทรวงสาธารณสุข เตรียมความพร้อมให้บริการแก่ประชาชนที่เดินทางในช่วงเทศกาลสงกรานต์นพ.สุขุม กาญจนพิมาย ปลัดกระทรวงสาธารณสุข  เปิดเผยว่า มอบหมายให้นายแพทย์สาธารณสุขจังหวัดทั่วประเทศ เปิดศูนย์ฉุกเฉินทางการแพทย์และสาธารณสุข เพื่อเตรียมความพร้อมให้บริการทางการแพทย์แก่ประชาชนที่จะเดินทางกลับภูมิลำเนาและไปท่องเที่ยวในเทศกาลสงกรานต์  เพื่อป้องกันการเจ็บป่วย บาดเจ็บ หรือเสียชีวิตจากอุบัติเหตุต่างๆ และเตรียมพร้อมสายด่วน 1669 สำหรับบริการทางการแพทย์ฉุกเฉินเพื่อไปถึงที่เกิดเหตุโดยเร็วที่สุดนอกจากนี้ ให้ร่วมกับหน่วยงานในพื้นที่และอาสาสมัครสาธารณสุขประจำหมู่บ้าน อสม.ในการจัดด่านชุมชนดูแลพี่น้องประชาชนและประสานกับท้องถิ่น ระดับอำเภอร่วมดูแล ในการตั้งด่านบนถนนสายรองและรณรงค์ให้ประชาชนสวมหมวกกันน๊อคขณะขับขี่รถจักรยานยนต์และงดดื่มเครื่องดื่มสุรา หรือเครื่องดื่มที่มีส่วนผสมของแอลกอฮอล์ เพื่อลดการเกิดอุบัติเหตุด้วย